SA brandbestryders staak glo in Kanada | Maroela Media
Volgens mediaberigte het die brandbestryders in die groep hul ontevredenheid uitgespreek omdat hulle slegs $15 per dag kry en nie $50 soos hulle glo belowe is nie. Die brandbestryders het nou glo begin staak en nie Woensdag gewerk nie.
Linton Rensburg, WOF se nasionale woordvoerder, het hierdie berigte ontken en gesê die hele WOF-span in Kanada word betaal soos voor hul vertrek ooreengekom. Hy het gesê volgens die ooreenkoms ontvang die WOF-brandbestryders hul normale loon soos deur die Suid-Afrikaanse regering se uitgebreide openbarewerkeprogram bepaal word.
Gedurende hul tyd in Kanada sal die brandbestryders se verblyf en etes deur die Kanadese regering gedek word en elke brandbestryder kry daagliks 'n toelaag van $15 om te gebruik soos hulle wil, het Rensburg gesê. "Met hul terugkeer na Suid-Afrika sal elke brandbestryder ook 'n 'buite landsgrense-toelaag' ontvang tot die randwaarde van $35 per dag. Hierdie reëling is met die brandbestryders bespreek voordat hulle na Kanada vertrek het en almal het die ooreenkoms onderteken."
Rensburg het beklemtoon dit is 'n unieke geleentheid vir hierdie jong Suid-Afrikaners om in Kanada te gaan werk. Hy het gesê 'n senior bestuurspan van WOF sal vanaand na Kanada vertrek om die brandbestryders se ontevredenheid te bespreek en 'n oplossing vir die situasie te vind.
sal nie verbaas wees as dit regtig so is nie, en Kanada wees versigtig hulle stig dalk net die brande!
Ha ha kon dit gese het. Proudly South African. Dit is die land se kultuur het hulle regtig gedink dit sou nie gebeur. Stuur hulle almal 1ste vlug terug.
Swak karakters en bederf
Ja nee, het gewag dat ons weer gaan naam weggooi. Skaars twee weke gehou, nadat hulle soos stout kinders op en af van al die opgewondenheid voor die wereld se tv kameras rondgespring het. Wonder wat dink die Kanadese nou.